**STATINIŲ PROJEKTAVIMO TECHNINĖ UŽDUOTIS**

**(TECHNINĖ SPECIFIKACIJA)**

|  |  |  |
| --- | --- | --- |
| **Eil. Nr.** | **Pavadinimas** | **Reikalavimai** |
|  | **I. Bendra informacija apie pirkimo objektą** | |
| 1. | **Statytojas** | Ukmergės rajono savivaldybė, juridinio asmens kodas 111107563, adresas Kęstučio a. 3, 20114 Ukmergė, tel. (8 340) 60302, el. paštas: [savivaldybe@ukmerge.lt](mailto:savivaldybe@ukmerge.lt) |
| 2. | **Užsakovas** | Ukmergės rajono savivaldybės administracija, Kęstučio a. 3, Ukmergė |
| 3. | **Projekto**  **pavadinimas** | Kitos paskirties inžinerinių statinio (Kupolo) Sodų g.7, Ukmergės mieste statybos projektas |
| 4. | **Statinio adresas** | Sodų g.7, Ukmergės m. |
| 5. | **Statinių grupės sudėtis** | Kiti inžineriniai statiniai |
| 6. | **Statinių grupės paskirtis ir bendrieji rodikliai** | Kitos paskirties:   * 1 statinys (kupolas); * bendras statinio plotas ne mažiau kaip 94 m2*.* |
| 7. | **Statinio**  **kategorija** | Neypatingas statinys |
| 8. | **Statybos rūšis** | Nauja statyba |
| 9. | **Statinio projekto rengimo etapas** | Techninis darbo projektas |
| 10. | **Projekto lėšų**  **pobūdis** | Lietuvos Respublikos valstybės biudžeto lėšomis. |
| 11. | **Esama situacija/būklė** | *Mokyklos teritorija patenka į Ukmergės senamiesčio zoną (kultūros paveldo teritorija).*  Ukmergės rajono savivaldybės administracija (toliau – perkančioji organizacija), dalyvauja projekte „Tūkstantmečio mokyklos I“, kuris vykdomas pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis. Projekto tikslas **–** sukurti integralias, optimalias ir kokybiškas ugdymo (-si) sąlygas mokinių pasiekimų atotrūkiams mažinti. Ukmergės rajono savivaldybėssiekiamo pokyčio idėja: patirtiniu ugdymu(si) sužadintas domėjimasis mokslu, padidėjusi motyvacija ir gerėjantys mokymosi pasiekimai. Vizija: Kiekvieno mokinio sėkmingas patirtinis ugdymas(is), skatinant mokyklų bendruomenių grupių lyderystę ir tinklaveiką moderniose ir atvirose aplinkose. |
|  | **II. Perkamų projektavimo paslaugų apimtis, trukmė ir perkančiosios organizacijos pateikiami duomenys** | |
| 12. | **Projektavimo paslaugų apimtis**: | Techninis darbo projektas, kurio sudėtis nustatyta STR 1.04.04:2017 „Statinio projektavimas, projekto ekspertizė“ 10 priede.  Visą projekto sudėtį nustato projekto vadovas ir suderina su Užsakovu.  Projektuotojas privalo ištaisyti projektą pagal Užsakovo pastabas, projekto eksperto privalomąsias išvadas.  Projektuojant architektūrinius, planinius, konstrukcinius sprendinius, medžiagas derinti su Užsakovu. |
| 13. | **Kitos paslaugos** | Pagal Užsakovo įgaliojimus gauti privalomuosius projekto rengimo dokumentus: prisijungimo sąlygas, statybą leidžiantį dokumentą (jei privalomas), dalyvauti susitikimuose su Užsakovu. |
| 14. | **Projektavimo paslaugų trukmė** | Projektas parengiamas (įskaitant topografinės nuotraukos parengimą), pateikiamas ekspertizei, ištaisomas pagal ekspertizės išvadas ir užsakovo vardu gaunamas statybą leidžiantis dokumentas per 90 kalendorinių dienų (bet ne ilgiau kaip iki 2025-05-31).  Prieš pradedant projektuoti, atvykti į vietą, laiką suderinus su Užsakovu. |
| 15. | Paslaugų teikėjui pateikiamos dokumentų, reikalingų statinio (-ių) ar statinių grupės projekto dokumentams (toliau – projekto dokumentai) parengti, kopijos (šių dokumentų kiekis priklauso nuo statinio paskirties, statybos vietos, sudėtingumo, poveikio aplinkai ir visuomenės sveikatai ir kt.): | Kupolo pastatymo vietos planas. |
| 15.1. | Projektiniai pasiūlymai | Parengti projektinius pasiūlymus, vadovaujantis STR 1.04.04:2017 "Statinio projektavimas, projekto ekspertizė". |
| 15.2. | Žemės sklypo teisinės registracijos Lietuvos Respublikos nekilnojamojo turto registre dokumentai arba žemės sklypo nuomos (panaudos) dokumentai; | Projektuotojas pagal Užsakovo įgaliojimą gauna Ukmergės rajono savivaldybės sutikimą, kad valstybinėje žemėje būtų vykdomi projekte numatyti darbai. |
| 15.3. | Įstatymų ir kitų teisės aktų nustatytais atvejais, kai atliekamas planuojamos ūkinės veiklos poveikio aplinkai vertinimas, planuojamos ūkinės veiklos poveikio visuomenės sveikatai vertinimo dokumentai; | Kai planuojamos ūkinės veiklos poveikio aplinkai ir visuomenės sveikatai vertinimo dokumentai privalomi – pateikia projektuotojas. |
| 15.4. | Sklypo inžinerinių geodezinių tyrinėjimų dokumentai; | **Projektuotojas parengia topografinius – geologinius tyrimus. Pateikti Užsakovui suderintą topografinę nuotrauką DWG formatu bei geologinių tyrimų ataskaitą. Topografinės nuotraukos parengimo ir geologinių tyrimų atlikimo laikas įskaičiuotas į projekto parengimo terminą. Įsivertinti kainą pateikiant pasiūlymą.** |
| 15.5. | Prisijungimo sąlygos; | Pagal Užsakovo įgaliojimą pateikia projektuotojas. |
| 15.6. | Kiti dokumentai. | Užsakovo įgaliojimas pateikti prašymus susijusius su projekto parengimu ir SLD gavimu.  Situacijos planai pagal kurį rengiamas techninis darbo projektas. |
|  | **III. Reikalavimai projektavimo paslaugoms** | |
| 16. | Projekto rengimo dokumentams taikomiteisės aktai, normatyviniai statybos techniniai dokumentai bei normatyviniai statinio saugos ir paskirties dokumentai. | Tiekėjas privalo paslaugas suteikti vadovaudamasis galiojančiais Lietuvos Respublikos įstatymais, statybos techniniais reglamentais, standartais, normatyviniais statybos techniniais dokumentais bei kitais susijusiais teisės aktais, taip pat jų naujausiais galiojančiais pakeitimais ir papildymais.  Statybos projekto sudėtis turi apimti visas pagal STR 1.04.04:2017 „Statinio projektavimas, projekto ekspertizė“ reikalavimus privalomas dalis. Projekto apimtis turi būti pakankama projekto paskirčiai įgyvendinti ir atitikti aukščiausius projektavimo darbų rinkoje šiuo metu taikomus profesinius standartus.  Paslaugų tiekėjui privalomi ir visi sutarties vykdymo metu naujai priimti teisės aktai, jeigu jie susiję su vykdomu projektu.  Projektuojami statybos darbai turi tenkinti reikalavimus, pagal Aplinkos apsaugos kriterijų taikymo, vykdant žaliuosius pirkimus, tvarkos aprašo 4.1 papunktį (Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ (2022 m. gruodžio 13 d. įsakymo Nr. D1-401 redakcija)).  Paslaugų teikėjui neprivaloma būti pagrindiniu projektuotoju. |
| 17. | Aplinkos, visuomenės sveikatos saugos, kraštovaizdžio, nekilnojamųjų kultūros paveldo vertybių, trečiųjų asmenų interesų apsaugos, saugomos teritorijos apsaugosir kitos apsaugos (saugos), neįgaliųjų socialinės integracijos reikalavimai. | Projektuojami statiniai turi atitikti nustatytus specialiuosius reikalavimus ir prisijungimo sąlygas.  *Projektas turi atitikti aplinkos apsaugos, saugomų teritorijų, kraštovaizdžio, nekilnojamųjų kultūros paveldo vertybių ir jų teritorijų apsaugos, civilinės, visuomenės sveikatos saugos, trečiųjų asmenų interesų apsaugos, saugomos teritorijos apsaugos ir kitos apsaugos (saugos), neįgaliųjų socialinės integracijos reikalavimus.* |
| 18. | Esminiai funkciniai (paskirties), architektūros (estetinius), technologijos, techniniai, ekonominiai, kokybės, reikalavimai bei kiti rodikliai ir charakteristikos susisiekimo komunikacijų (gatvių) paskirties statiniui: | Suprojektuoti ir įrengti mokymo klasę (kupolą) prie Ukmergės Senamiesčio progimnazijos, adresu Sodų g. 7.  Reikalavimai mokymo klasėms:  Pritaikytas iki 50 žmonių kiekiui;  Plotas ne mažesnis kaip 94 m2;  Aukštis ne didesnis kaip 5,5 m;  Kupolo formos, metalinis, beatraminės konstrukcijos rėmas;  Kupolas turi būti uždengtas PVC tentiniu uždangalu: Spalvota tentinė medžiaga (spalva derinama su Užsakovu) turi sudaryti iki 60% paviršiaus, lango skaidri danga turi sudaryti ne mažiau kaip 40 % kupolo paviršiaus, lango išorinės dalies danga PVC tamsinta, atspari ultravioletiniams spinduliams bei šalčiui. Ne mažiau kaip 4 langai su užtrauktukais (rankinis pakėlimas) ir fiksatoriais, su tinkleliais nuo vabzdžių.  PVC dangos savybės: turi būti atspari UV saulės spinduliams, lietui, vandeniui, sniegui ir šalčiui, saugoti nuo vėjo;  Kupolo viduje turi būti įrengtas LED apšvietimas, ne mažiau kaip 200 lx ant grindų paviršiaus;  Turi būti numatytas vėdinimas, oro kondicionavimas, šildymas (šildymo sistema turi užtikrinti higienos normas mokymuisi iki -100C);  Kupolas turi būti pritaikytas žmonių su negalia poreikiams. |
| 19. | Nurodymai sprendinių derinimui, jų pritarimui ir pan. | Kas mėnesį pateikti projekto rengimo tarpinius rezultatus. Prieš Užsakovui tvirtinant projektą, projektuotojas turi pristatyti parengtą projektą susitikimo metu, pakomentuoti pagrindinius projektinius sprendinius bei nurodyti projekto sprendinių atitiktį projektavimo užduočiai.  Projekto vienas egzempliorių komplektas pateikiamas Užsakovui sprendinių pritarimui ir statinio techninių -ekonominių rodiklių patvirtinimui. Projektas turi būti suderintas su visais suinteresuotais juridiniais asmenimis.  Statinio projekto ekspertizę organizuoja ir apmoka Užsakovas. |
| 20. | Statinio ar statinių grupės projektavimo ir statybos eiliškumas. | Nustato projekto vadovas. |
| 21. | Reikalavimai projekto rengimo dokumentų kalbai (-oms). | Projektas rengiamas lietuvių kalba. |
| 22. | Reikalavimai projekto rengimo dokumentų įforminimui, sudėčiai ir pan. | Užsakovui su parašais pateikiami 2 egz. spausdintų bylų ir po 1 egz. PDF ir DWG formatais skaitmeninėje USB laikmenoje. |
| 23. | Techninės specifikacijos priedai: | Techninės specifikacijos priedai yra neatskiriama projektavimo specifikacijos dalis. |
| 23.1. | Dokumentų, reikalingų projekto dokumentams parengti ir kuriuos pateikia perkančioji organizacija, kopijos; | Nurodyta šio priedo 15 punkte. |
| 23.2. | Duomenys apie perkančiosios organizacijos turimus ar planuojamus įsigyti įrenginius ir (ar) statybos produktus; | Neplanuojama. |
| 23.3. | Statinio (-ių) ar statinių grupės projektavimo paslaugų teikimo grafikas. | Paslaugų atlikimo grafikas, skaičiuojant nuo paslaugų teikimo sutarties pasirašymo dienos.  Projektas turi būti parengtas, pateiktas ekspertizei, ištaisytas pagal ekspertizės išvadas ir užsakovo vardu gautas statybą leidžiantis dokumentas per 90 kalendorinių dienų (bet ne ilgiau kaip iki 2025-05-31). |
|  | **IV. Reikalavimai statinio projekto vykdymo priežiūrai** | |
| 24. | Statinio projekto vykdymo priežiūra. | Nevykdoma |

Parengė:

Statybos ir infrastruktūros skyriaus vedėjas Tadas Balžekas

Suderinta:

Švietimo, kultūros ir sporto skyriaus vedėjas Vaidotas Kalinas